
Foreløbig indholdsplan for Nørre Nissum Efterskole. (De manglende punkter er under udarbejdelse).

1.00  Skolens formål.
Indholdsplan 2011-2012.

Skolens grundlag er at drive en efterskole indenfor rammerne af de gældende regler om frie kostskoler.

Nørre Nissum Efterskoles dagligdag og undervisning har som formål, på folkekirkens grund, at møde eleverne med evangeliet om Jesus Kristus. Skolen ønsker gennem varierede undervisningsformer og med respekt for det enkelte menneskes værdi og betydning for fællesskabet, at gøre eleverne til selvstændige, dygtige og aktive mennesker, der vil vedgå og videregive det kristne budskab i ord og handling.

1.10 Historisk forankring.
Skolen blev oprettet i 1887 som højskole. I 1935 kom det første efterskolehold, og siden 1980 har skolen udelukkende virket som efterskole. Skolen blev oprettet af Indre mission og arbejder i dag på et folkekirkeligt grundlag. 
1.20 Værdigrundlag.
At være en kristen skole betyder at vi tror på vigtigheden af følgende værdier:


-samtale om og reflektion over tros- og livsspørgsmål 


-ansvarlighed i fællesskabet


-omsorg for andre


-selvværd og livsglæde

I undervisningen tror vi endvidere på vigtigheden af:


-faglighed og kreativitet


-nysgerrighed og initiativ


-medindflydelse og medansvar


-ligeværdighed og åndsfrihed

1.30 Selvevalueringsområder.    

Hvert andet år evaluerer vi et af følgende punkter. 
· Ansvarlighed i fællesskabet – omsorg for andre
· Kristen skole – samtale om og refleksion over tros- og livsspørgsmål 
· Personlig udvikling – livsglæde – selvværd
· Demokrati – medansvar – medindflydelse
· Undervisning – initiativ – nysgerrighed
Kostskolelivet.
2.02 Lektie -stilletime.

Formål: Intentionen med stilletimen er dels at finde ro og mulighed for at slappe af. Tiden er også til forberedelse til kommende undervisningstimer og pleje af det sociale liv på værelset. 
Indhold: I almindelige undervisningsuger holder eleverne dagligt en time fra 18.15 – 19.15, hvor de opholder sig på eget værelse. Lærerne kigger ind til eleverne for at snakke lidt og evt. hjælpe med lektierne. 

2.03 Stormøder. 

Formål: At give eleverne mulighed for at deltage og opleve en demokratisk proces, hvor de har indflydelse og kan præge deres eget skoleophold.

Indhold: Skolerådet planlægger sammen med skolerådets kontaktlærere, et antal møder hen over skoleåret, til en fælles debat om relevante emner og problemstillinger i forhold til skolens dagligdag.  Elevrådsformanden styrer mødet evt. i samarbejde med en lærer.
2.04 Morgengåtur.
Formål: At eleverne kommer op og i tøjet og får frisk luft og motion mindst en gang om dagen.

Indhold: Alle elever går op til den nærliggende kirke, hvor de krydses af, hvorefter de går hjem til fælles morgenmad. Turen foregår i tidsrummet mellem 7.20-7.30 hver morgen, undtaget de anderledes uger.
2.10 Døgnrytme
Formål: Dagligdagen på NNE er i en fast døgnrytme, med det formål at skabe en fast struktur og genkendelighed omkring elevernes dagligdag.  

Indhold: I elevernes dagligdag møder de lærerne i de forskellige sammenhænge, så der også ud over undervisningstimerne, altid er en voksen, man kan henvende sig til. Et "normalt" ugeskema strækker sig fra mandag morgen kl. 7.20 til fredag eftermiddag kl. 15.30. Skemaet strækker sig over i alt 46 timer, hvoraf eleven skal have 32-37 timer på sit skema. I de resterende dagtimer og flere aftener om ugen, har man mulighed for frit samvær med kammerater f.eks. i værksteder, vores svømmehal og i hallen.

Dagsprogram
Dagsrytme
07.20 – 07.30
Morgengåtur

07.30 – 07.45
Morgenmad

07.45 – 07.55
Oprydning på værelset. Værelserne godkendes


08.00 – 08.45
1. lektion

08.50 – 09.35
2. lektion09.35 – 10.00
Pause

10.00 – 10.05
Nyheder

10.05 – 10.20
Andagt/sang (gangvagterne gør rent).

10.30 – 11.15
3. lektion

11.20 – 12.05
4. lektion

12.05 – 12.55
Middag

12.55 – 13.40
5. lektion


13.45 – 14.30
6. lektion

14.35 – 14.50
Kaffe

14.50 – 15.30
7. lektion

15.30 – 16.10
8. lektion

16.20 – 17.00
9. lektion

17.00 – 17.40
10. lektion

17.15 – 17.50
Aftensmad

18.00 – 19.15
Lektietime.  Rengøring på fællesområder + gange og trapper på bo områderne.

19.15 – 19.30
Aftensang 
(aftenens program aftales)

21.00

Aftenskaffe

21.50
Klokken ringer til godnat og der ryddes let op på fællesområder.

22.00
Alle er på egen gang.  Oprydning på værelserne godkendes af vagtlæreren.  Pc’er slukket.

22.30
Alle er på eget værelse evt. musik slukkes

22.50
Lyset slukkes – mobil slukkes –godnat og sov godt!

2.11:Klasselærere – kontaktperson.

Klasselærerfunktionen på NNE indebærer, at man er kontaktlærere for ca. 8-10 elever.

To lærere danner tilsammen et team omkring den enkelte klasse og indbyrdes kan man evt. aftale, hvilke elever man er særlig obs. på eller knyttet til.

Klasselærerens overordnede funktion:

at være primær kontaktperson/voksen for eleven.
at være primær kontaktled mellem hjemmet og skolen
Funktionen omfatter følgende :

Som klasselærer har man et medansvar for elevens trivsel i løbet af efterskoleopholdet og følger derfor eleven på vej i de problemstillinger, der evt. måtte opstå undervejs. Evt. hjemve, værelsesproblemer*, forhold omkring hygiejne, sorg, usikkerhed vedr. ophold osv.
· Tage kontakt til forældre/hjem i løsning af ovennævnte.

· Afholde trivselssamtaler med sine kontaktelever Fredag før efterårsferien tages kontakt til forældrene/hjemmet for en kort briefing.

· Arrangere et arrangement med sin klasse. Evt. også for forældre

· Deltage i klassemøder/fællesmøder i normale undervisningsuger.

· Udarbejde udtalelser til afgangselever.

· Oprette en klasselog på intra.
· Videregive oplysninger på intra, der er til fælles interesse. Notere på klasselog fordelingen af kontaktelever.

.

Hvis eleven er i situation, hvor der er brug for at inddrage de sociale myndigheder, sker dette i samarbejde med LL/BL.

2.12 Værelset
Indhold: Eleverne bor på tomandsværelser, nogle få elever bor på tremandsværelser. Inden skoleårets begyndelse bliver eleverne fordelt på værelser bl.a. ud fra et spørgeskema, som de har udfyldt på Orienteringsdag for nye elever. Der er mulighed for at ønske en bestemt ”rumbo”. Praksis er, at man har den samme ”rumbo” skoleåret igennem, dog kan der ved specielle omstændigheder ske et skift i årets løb. Der skiftes værelse 2 gange i løbet af skoleåret.

Eleverne holder selv orden på deres værelser og gør rent en gang om ugen. Der er dagligt eftersyn af værelserne ved godnattid.
Evaluering: Praksis omkring værelser udspringer til dels af de fysiske rammer og bliver evalueret i forbindelse med ombygning eller sammenlægninger af værelser. Derudover er den pædagogiske praksis omkring det socialt opdragende element tæt knyttet til skolens overordnede værdigrundlag og mål og vil derfor blive evalueret i tæt tilknytning til dette.

2.13 Måltider/kostpolitik.
Sund mad som basis for en sund krop er udgangspunktet for kostpolitikken på Nr.Nissum efterskole. Vi er bevidste om, at netop kosten i samspil med den daglige motion er den livsstil, der danner grundlaget for sunde og raske elever og medarbejdere.

 

Formål: 

· At skabe og understøtte sunde kostvaner hos elever og medarbejdere

· At fremme elever,  og medarbejderes præstationer gennem bedre energi og koncentration

· At kunne forebygge kostrelaterede sygdomme på længere sigt.
Indhold: Som omdrejningspunkt i planlægningen af skolens måltider er det for os ikke alene energi indtaget, der er afgørende for de daglige måltider. Vigtigt er også valget og kvaliteten af de råvarer, der bliver indkøbt. Den måde maden tilberedes på, den måde den serveres på og den stemning, der skabes om de enkelte måltider både til hverdag, til skolens fester og til andre arrangementer.  

Køkkenet køber danske råvarer i det omfang kvaliteten er bedst.

Efterskolens elever og medarbejdere kommer til skolen med individuelle kostvaner. For at imødekomme denne forskellighed er det derfor også vigtigt for os at tilbyde 6 måltider om dagen, for at dække energibehovet for enhver, hvad enten appetitten er stor eller lille.   

 

Køkkenet er bemandet med faglært personale, der brænder for at skabe den bedste kvalitet, og personalet kan fuldt ud leve op til det store ansvar det er at servere ernæringsrigtig, veltillavet, velsmagende og indbydende kost til skolens elever og medarbejdere. De er bevidste om, at hvert måltid skal være en oplevelse, og der er sat fokus på kreativitet og god kvalitet i det daglige arbejde.
 Udgangspunkt i de 8 kostråd.
 

Kostpolitikken tager udgangspunkt i de otte kostråd, som er hverdagens huskeråd til en sund balance mellem mad og fysisk aktivitet.

 

De otte kostråd er:

1. Spis frugt og grønt – 600 gram om dagen 

2. Spis fisk og fiskepålæg – flere gange om ugen 

3. Spis kartofler, ris eller pasta og groft brød – hver dag 

4. Spar på sukker – især fra sodavand, slik og kager 

5. Spar på fedtet – især fra mejeriprodukter og kød 

6. Spis varieret 

7. Sluk tørsten i vand 

8. Vær fysisk aktiv – mindst 30 minutter om dagen  

 

Hvordan lever vi op til de 8 kostråd i det daglige tilbud på efterskolen.

Maden skal være frisk- og veltillavet, ernæringsrigtig og varieret.  
Maden skal fortrinsvis bestå af friske kvalitetsråvarer, afpasset den aktuelle årstid. .

Brød
Vi bager selv alt brød.

Vores hjemmebagte brød er meget populært, og vi opfordrer til at spise meget af det gode grove brød. Vi er bevidste om, at vores brød er groft og har et højt fiberindhold og dermed giver en god mæthed. Der serveres brød til alle måltider. 

Frugt og grønt:

Der serveres frugt og /eller grøntsager til alle måltider

Der er altid mulighed for, at tage frisk frugt og gulerødder i spisesalen. Dog undtaget fra kl 11.30-13.30.

Mælkeprodukter: 
Vi tilbyder A38 1,5% til morgenmad og minimælk, da vi anbefaler animalske produkter med et lavt fedtindhold.    

Kød og fisk: 

Vi serverer fortrinsvis kød med et fedtindhold på under 12 %. Fisk serveres mindst 1 gang pr uge enten som pålæg eller til den varme ret.

Fisken til den varme ret, købes frisk på havnen i Lemvig, hos fiskehandleren.

Fedtstoffer: 

Fedtstoffer anvendes mindst muligt. Der anvendes i højere grad flydende planteolie i stedet for faste fedtstoffer. 

Drikkevarer: 

Der tilbydes mælk til morgen, formiddags og aftenservering.

Til alle måltider tilbydes koldt vand. 

Kaffe og the serveres til morgenmad, formiddagsmad, eftermiddagskaffe  og forfriskning om aftenen.

Vi anbefaler, at man drikker vand frem for saftevand, juice, sodavand og andre  læskedrikke.    

2.14 Uge- og køkkenvagter.

Formål: At eleven lærer grundlæggende ting indenfor madlavning og rengøring.  At øge elevernes viden om god rengøring- og madhygiejne. At øge elevernes kendskab til sund kost.
At eleven føler ansvar for at skolen fungerer i sin dagligdag.

Mål: At øge elevernes kendskab til kostens betydning for et godt helbred og liv. At øge elevernes ansvarsfølelse overfor de daglige psykiske og fysiske rammer.
Indhold: Eleverne deltager alle på skift i køkkenvagt. Der dækkes bord, ryddes op, vaskes op og fejes gulve. Eleverne hjælper med forberedelse af aftensmad, sørger for udlevering ved cafeteriesystem og rydder af. 

Derudover har hver elev et ansvarsområde. Det kan være gangvagt, ugevagt, klassevagt eller man kan være værkstedshjælper. Arbejdet er organiseret så man typisk har vagt hver anden eller fjerde uge. 

2.14 Skoleråd.
Formål: At sikre et demokratisk elevorgan, der er med til, at præge skoleåret gennem behandling af emner og problemstillinger der vedr. elevholdet

Indhold: Skolerådet mødes efter behov men mindst en gang om måneden.  Efter 4-6 uger vælger hver klasse en repræsentant + suppleant til skolerådet.  Elevrådet kommer med forslag til arrangementer og fordeler klassearrangementer.  Elevrådet 1. behandler indkomne forslag og fremsætter efter eget skøn forslag og emner til høring ved stormøderne. Skolerådet tager initiativ til en blå bog for hvert elevhold.

2.20 Andagter. 

Formål: At møde eleverne med evangeliet om Jesus Kristus 
Indhold:Skolen ønsker gennem andagten at præsentere eleverne for evangeliet i et nutidig sprog. Andagterne er tematiske og skal igennem varierede fremstillingsformer vise en relevans fra elevernes dagligdag til evangeliet.  

2.21 Missionsprojekt

Formål: Et Missionsprojekt har til formål at give den enkelte elev et medmenneskeligt ansvar, derudover at give eleven et indblik i konflikter og katastrofer verden over. 

Indhold:  Igennem forskellige missions-organisationer, tager vi aktuelle kampagner og levendegøre dem for eleverne og samler penge ind til formålet. Der vil være forskellige tiltag/engagementer, hvor vi sætter eleverne ind i projektet og viser dem muligheden for at gøre en forskel i andre hverdag.  Projektet kan være flerårigt.
2.23 Kirken.

I skolens formålsparagraf indgår folkekirken som et naturligt fundament, hvoraf vort værdigrundlag udspringer.  Vi deltager derfor aktivt både i gudstjenester og udvalg omkring gudstjenester.

2.24 Ungdomsgudstjenester.

Vi laver en gang imellem vores egne ungdomsgudstjenester i forbindelse med kristendomsundervisningen.  Ungdomsgudstjenesterne udspringer af elevernes ideer og indhold og form er oftest eksperimenterende i forhold til højmessen.   

2.25 Klub.

Formål: At give eleverne mulighed for at videreføre deres klubfællesskaber hjemmefra og skabe interesse for det frivillige arbejde der er tilknyttet eks. KFUM og KFUK, FDF, Spejdere ect.  At skabe et fællesskab på elevernes præmisser i forhold til skolens værdigrundlag.  

Indhold: Klubben er et tilbud til eleverne, hvor forskellige aktiviteter planlægges sammen med eleverne eller for eleverne. Indholdet skal udfordre og skabe samhørighed i forhold til skolens værdigrundlag.  De forskellige kirkelige organisationer inviteres også til at stå for aktiviteterne en aften.
2.26 Baglandskontakt.
Formål: At fastholde tilknytningen til skolens baglands organisationer og give eleverne mulighed for, at deltage i lokale og landsdækkende aktiviteter arrangeret af disse.
Mål:  At skabe kontakt til foreningerne og fremme elevernes lyst til at deltage i foreningsarbejdet når de forlader efterskolen. At vise eleverne hvilke foreninger efterskolen er tilknyttet på det ideologiske plan.

Indhold:  Eksempelvis deltagelse i KFUM og KFUK’s Teenevent, Ung Uge, Å-festival. Deltagelse i KFUM’s turneringer indenfor Volleyball, Håndbold, fodbold og badtminton.  
2.30: Målsætningen for vejledningen på Nr. Nissum Efterskole 2011-12. 

(Udover at stå mål med folkeskolens vejledning gælder følgende for Nørre Nissum Efterskole).

· Vejledningen skal tilbydes alle.

· Vejledningen skal bidrage til at valg af uddannelse og erhverv bliver til størst mulig gavn for den enkelte og samfundet.

· Vejledningen skal i særlig grad målrettes elever med behov for vejledning og afklaring i forbindelse med ungdomsuddannelserne.

· Eleverne skal gøres bekendt med ungdomsuddannelsernes krav og indhold, for at eleven bedre kan se sig selv gennemføre ungdomsuddannelsen.

· Vejledningen skal i høj grad bidrage til, at eleverne selv kan søge og anvende informationer af relevans for vejledningen.

· Vejledningen kan indeholde særlige praktikforløb, brobygningsforløb eller uddannelsesbesøg for de elever, der måtte have behov for dette.

· Vejledningen samarbejder med det lokale UU-center om praktik, præsentationsdage og ved elevers behov for opfølgning efter efterskoleopholdet. Kontakt til det lokale UU-center etableres ved elever med specifikke behov. 

2.31 Erhvervspraktik. (kun 9. klasse).
Formål: Erhvervspraktikken skal gøre eleverne bekendt med forskellige job og deres indhold og lære dem, hvilke præmisser arbejdslivet er underlagt.

At eleverne skal nå frem til en erkendelse af egne ønsker og muligheder, når de skal vælge uddannelsesretning og job.  
Indhold: Erhvervspraktikken foregår en uge i efteråret, så praktikken kan bruges i elevernes overvejelser om valg af uddannelse. I sommerferien orienteres elever og forældre om praktikkens indhold og skolens regler desangående. Eleverne afgiver i begyndelsen af skoleåret et ønskeskema med 4 ønsker, som så vidt muligt forsøges opfyldt. Endvidere afholdes en fællestime med alle elever, hvor eleverne får den nødvendige information forud for valget. Skolevejlederen finder praktikstederne i lokalområdet (Holstebro – Struer – Lemvig) og informerer eleverne om aftalerne to uger før praktikafviklingen. Undervisningsministeriet kræver, at eleverne SKAL bo på skolen i praktikugen. Eleverne gøres i en dansktime i ugen op til praktikken bevidste om egne, skolens og praktikstedernes forventninger til et praktikforløb.

Undervisningsmaterialer: Eleverne henvises til www.ug.dk , hvor de kan få ideer til job og uddannelse, samt orientere sig om, hvilket indhold de forskellige job har.

Evaluering:

I ugen efter praktikken tager dansklæreren/kontaktlæreren en snak med klassen om forløbet. Endvidere udarbejder eleverne et evalueringsbrev til praktikværten. Brevene godkendes af læreren, som sender dem af sted.

2.32  Brobygning. (kun 10. klasse)
Formål: At give eleverne i 10.kl en praktisk erfaring på uddannelsesstederne, så de, måske, opnår en afklaring i forhold til uddannelses- og erhvervsvalg.

2.34 Uddannelsesaften.
Formål: En uddannelsesaften skal orientere elever og forældre om ungdomsuddannelserne indhold og muligheder, så man får fælles baggrund for at vælge uddannelsesretning.
Mål: Eleverne skal nå frem til en erkendelse af egne ønsker og muligheder og nå frem til et kvalificeret valg af uddannelse.

Indhold:

De forskellige ungdomsuddannelser (handelsskole, teknisk skole, gymnasiet, hf) inviteres til NNE for at afholde en uddannelsesaften, hvor der orienteres om de muligheder, de unge har. Der vil blive mulighed for at høre om mindst to uddannelsesretninger og også at få svar på eventuelle spørgsmål.

Uddannelsesaftenen ligger i god tid før elevernes valg af ungdomsuddannelse, gerne i november eller december måned.

Evaluering: Der foretages en mundtlig evaluering på førstkommende klassemøde. Relevante tilbagemeldinger afleveres til de to lærere, der er i udvalget.

2.35 Forældresamtaler/ forældresamarbejde
Formål: At skabe en tæt relation mellem skole og forældre til gavn for elevens trivsel, læring og dannelse.

Indhold: Relationen skabes og styrkes gennem forældredag, arrangementer og samtaler og en løbende kontakt og dialog med forældre.  Vi afholder en forældredag først på skoleåret, fordi vi anser det for vigtigt for forløbet i den resterede del af året.

Forældrene er en aktiv medspiller og det er vigtigt at eleven oplever en samhørighed mellem skole og hjem.

Forældre skal have mulighed for at få større kendskab til hinanden. 

Omfanget af og deltagelse i forældresamtaler og forældresamarbejde tilrettelægges, så der skabes situationer og muligheder for, at de tre parter forældre, elev og skole holder hinanden orienteret således, at de af skolen satte mål kan opfyldes, og forældrenes og elevens forventning til skoleopholdet i videst mulig omfang kan indfries, og at der tilvejebringes åbenhed og tryghed i forbindelse med elevens ophold på skolen. Det er et ønske fra skolens side, at forældrene til enhver tid føler sig velkommen på stedet til ”alvor og fest”.
Hver klasselærer skriver 1-2 ”Klassebreve” til klasseforældrene og hjemmet kan forvente kontakt inden efterårsferien
Der indbydes til en forældresamtale i november måned, hvor alle faglærerne i de prøveforberedende fag kan træffes til ca. et kvarters orientering pr. elev ved den enkelte lærer. Her drøftes også elevens uddannelsesplan. Forældrene indbydes til besøgsdag først på skoleåret og til en juleafslutning. (se årskalender) 

Evaluering: Vores former for forældrekontakt og forældresamarbejde evalueres løbende enten efter arrangementer eller ved skoleårets start eller i forbindelse med pædagogiske dage.

2.40: Weekender

Formål: Det er formålet med weekenderne at medvirke til, at eleverne oplever deres efterskoleophold som andet end undervisning, at de oplever skolen som deres hjem. 

Mål: At eleverne oplever det værdifulde i at indgå i et forpligtende fællesskab, og at de lærer at tage medansvar for fællesskabet. 

Indhold: Indholdet i vore weekender er meget forskelligt. Vi har tre typer weekender:

Alle-weekender: Her deltager alle elever, og der er fælles aktiviteter, som fylder det meste af weekenden. Tiden til ”ingenting” er begrænset.

I skoleåret 2006-07 har vi to alle-weekender.

En i september hvor vi planlægger og afvikler efterskolernes dag. Den anden i december måned er bygget op om temaet jul. Vi pynter skolen, laver juleknas, får gløg og æbleskiver og afholder nissefest hvor alle er klædt ud.

Alle-lørdage: Her gælder det samme som i alle-weekender. Forskellen er, at der er mulighed for hjemrejse midt på eftermiddagen lørdag.

I skoleåret 2006-07 har vi to alle-lørdage.

En i februar hvor vi træner gymnastik og derefter deltager i en stor gymnastikopvisning i Hammerum. Den anden i maj måned arbejder vi med drama og musik, bl.a. som forberedelse til forældredagen

Almindelige weekender: Starter fredag kl. 15.30. I almindelige weekender planlægges de fælles aktiviteter ofte sammen med den gruppe elever, der er på skolen. Her vil ofte være god tid til hygge og frivillige aktiviteter i værksteder, hal og svømmehal. Der kan være tilbud om kursus (surfing), der kan være deltagelse i turneringer (håndbold, fodbold, volley, badminton), og der er venneweekend, hvor eleverne har mulighed for at invitere kammerater hjemmefra på besøg. 
3.0: Elevstævne

Nr. Nissum Efterskole afholder årligt elevstævne Kr. Himmelfartsdag.
Formål: Vi har som formål at give tidligere elever mulighed for at mødes efter endt efterskoleophold og kunne vise efterskolen frem i sine nuværende rammer.

Formål: At gæsterne den dag oplever gensynsglæde ved at møde hinanden og efterskoletraditionen gennem sang, foredrag, aktiviteter, fælles spisning og andet og at de efter besøget på en positiv måde videregiver deres oplevelser og erfaringer med efterkoleformen og traditionen.

Indhold: Elevstævnet afholdes Kr. Himmelfartsdag, kl. 10.00-16.30 og begynder med kirkegang i Nr. Nissum Kirke.  Derefter er der fælles middag, præsentationen af skolen i ord og billeder, fælles oplevelse i form af musik eller foredrag, kaffe, eftermiddagsaktiviteter(klatring, boldspil, samspil eller andet), aftensmad og fælles afslutning. Genopfriskning af fælles ymnastikopvisning/serie fra året før, sportsaktiviteter og social samvær.

Evaluering

Mundtlig evaluering på efterfølgende lærermøde med sigte på forbedringer og ændringer til kommende elevstævne.

3.01 Efterskolernes dag.

Den sidste søndag i september er der åbent hus på NNE fra kl. 13.00 til 17.00. Arrangementet er en del af den landsdækkende "Efterskolernes dag", hvor alle efterskoler i Danmark åbner dørene for interesserede.
Desuden afholdes et aften ”Åbent Hus” i januar, (se kalenderen).

Indhold: Rundvisning ved tidligere elever og en lærer i de forskellige faglokaler og værksteder. Skolens elever ”levendegør” skolens daglige liv med aktiviteter i svømmehal, hal, hjemkundskabslokale og værksteder. På rundvisningen møder gæsterne skolens lærere, som fortæller om skolens værdigrundlag, daglige liv og valgfag. 

Musikværksted 1 og 2 og rytmisk gymnastik optræder 4 gange i løbet af eftermiddagen, og vi byder også på en kop kaffe i skolens spisesal.

Kontoret er åbent for spørgsmål omkring økonomi og evt. tilmelding / ventelister. 

3.02 Udenlandsrejser. Studieture.
Formål: At eleverne oplever mindst en udenlands tur hvert skoleår som en integreret del af deres efterskoleophold. 

At eleverne oplever glæden ved at rejse, at opleve noget nyt og anderledes. Vi ønsker at give de elever der går på skolen i mere end et år mulighed for at opleve flere turformer, så derfor veksler vi hvert år mellem det vi betegner som en ”kulturtur” og det vi kalder en ”vinterlejrskole”.   

Indhold:
Kultur-turene

· Turen placeres i september, så den kan bruges som en slags forlængelse af introforløbet.

· Mulighed for før- og efterbehandling gennem skolens undervisning. F.eks med inddragelse af arbejdsforhold, uddannelsessystem, politik, etc.

· Mødet med kultur, natur og mennesker, der er væsentligforskellige fra Danmark.

· Oplevelsen af at ha’ ”været der”, ”stået der”. Lige der hvor det skete. Det vi kalder historiens vingesus. Åbne øjnene for verden.

· Sproget

Vinterlejrskolen

· En fællestur placeret i januar/februar.

· Fælles indkvartering med mulighed for at alle kan samles i et lokale.

· Oplevelser i og med fjeldet sat i højsædet.

· Aktiviteterne er primært skiløb, men med mulighed for f.eks. snehulebygning/overnatning, isfiskeri, etc.

· Dagaktiviterne tilrettelægges således, at eleverne får nye og gerne grænseoverskridende oplevelser.

· Mulighed for før- og efterbehandling gennem skolens undervisning. F.eks.med inddragelse af de historiske/kulturelle relationer til Norge, sproget, etc.

· Mødet med lokal kultur/historie. F.eks. via fortælling/beretning.

3.03. Juleweekend.
Formålet med juleweekenden er, at lade julen gøre sit indtog på skolen, og at eleverne oplever glæden ved i fællesskab at forberede den kommende juletid. 

Indhold: Weekendens program er sammensat af mange forskellige aktiviteter. Der er skovtur med juleløb og indsamling af  materialer til dekorationer. Vi pynter skolen op med selvgjort julepynt, mens nogle bager æbleskiver og laver andet mundgodt. Der er nissefest med risengrød og julehistorie, og selvfølgelig synger vi alle de gode gamle julesange.  

3.04: Julefest

Formål: At skabe en fællesoplevelse for skolens bestyrelse, ansatte, eleverne og deres forældre.

At fastholdelse én af julens traditioner.

Indhold: Julefesten arrangeres og forberedes af elever og lærer om eftermiddagen. Gæsterne ankommer om aftenen til aftenprogram som består i fælles spisning i form af et stort ta´selv julebufé, underholdning, fælles sang og evt. fortælling.

Evaluering: Mundtlig evaluering på efterfølgende lærermøde, med sigte på forbedringer og ændringer til kommende julefest.

3.05 Musical.
Formål: At eleverne oplever genre omskrivningen fra roman til drama.  At de deltager i en fælles proces og oplevelse for alle elever fra læsning af roman til opførelse af musical

Indhold: Eleverne arbejder med værket, Romanen, i dansk Dansk . Værkgennemgang,Genrekendskab, 

· Fra prosa til drama

· Fra prosa til lyrik

· Skriftligt arbejde

· Drama – fremførelse – retorik.
Det tilstræbes at, ”Alle er med hele ugen”, dvs.
· Mange roller frem for få store hovedroller

· De elever som primært laver et praktisk arbejde med musicalen er også tilknyttet et scenemiljø så de ”spiller en rolle” hele ugen. (undtagen de fra lys og lydgruppen som skal være bag pulten)

· Band og kor placeres synligt!

· Storscener med mange forskellige aktiviteter og miljøer på en gang og mange roller

· Meget dans/koreografi som kan rumme mange elever

· Inddragelse af: Musik, bevægelse (dans, idræt, spring), medier, special effects….

· Andre fag involveres.
Der til stræbes at inddrage andre fag som kunne bidrage til større forståelse af bogens indhold. Historie, samfundsfag, kristendom/religion, Geografi 
· Kurser,
Hvis det er nødvendigt, inddrages undervisere udefra.
3.06 Café-aftner

Formål: At give eleverne en oplevelse af et uformelt samvær, hvor alle elever på skolen er til stede, og hvor man optræder for hinanden med indslag, som viser fagenes mangfoldighed af aktiviteter og ”kreativiteter”.
Mål: Et delmål er, at eleverne ved disse lejligheder opnår en sikkerhed i at stå frem for en stor forsamling og får en følelse af, at vi selv kan skabe underholdning og samvær, og at der er mange forskellige talenter indenfor egne rækker. 
Indhold: Et udvalg bestående af to lærere og en fra ledelsen tilrettelægger de praktiske rammer, og omfanget er fire aftner på et skoleår. Man melder sig til at ”optræde” frivilligt eller på opfordring.

Evaluering: Evaluering foregår i udvalget og ofte ved at konferere med eleverne.

3.07: Teatertur/Kulturoplevelser

Formål: Vores formål er at bidrage til elevernes identitetsdannelse gennem mødet med sproglige, musikalske, dramatiske og æstetiske oplevelser.

At give eleverne oplevelser og mulighed for at deltage i arrangementer af kulturel karakter, samt mulighed for at møde personligheder, der kan være med til at bevæge, undre og flytte eleverne. 

Indhold:I årets løb arrangeres forskellige arrangementer for eleverne. Bl.a. teatertur til Holstebro kulturcenter, Nr. Nissum Seminarium eller Århus. De kulturelle oplevelser kan enten være musikalske eller teateroplevelser.
Evaluering:Lærerne og elever evaluerer mundtlig på klassemøde eller i forbindelse med fælles stormøde.

3.08 Gæster i huset.
Vores praksis er følgende:

Begyndelsen på et nyt skoleår betragter vi som en ny begyndelse for både ”gamle” og nye elever. Dét skal der være tid til. Derfor ønsker vi ingen besøgende ”udefra”, dvs. familie, venner, kærester, tidligere NNE’er eller andet godtfolk indtil før efter elevstævne. (første weekend i september).

Efter Efterskolernes dag, som er skæringsdato, gælder følgende retningslinjer:

· Vedr. familie(forstås som forældre med evt. søskende og andre familiemedlemmer).
Familien er velkommen til at aflægge besøg på skolen (eftermiddage, aftner, weekender). Ses ofte i forbindelse med fødselsdage. Aftalen indgås med den pågældende vagtlærer på pågældende tidspunkt.

Ok, at familien opholder sig på elevværelset efter aftale med værelseskammeraten.

· Venner til eleverne (inkl. tidligere NNE’er og jævnaldrende fætre og kusiner) er velkomne til at besøge skolen på hverdage efter kl. 19.30. Gæsten betragtes som besøgende, når gæsten har en aftale med mindst én nuværende elev og dette er meddelt til den pågældende vagtlærer. Elev og gæst hilser på vagtlæreren( 

· Gæster af samme køn er velkommen på fællesområder eller på værelset efter aftale med værelsekammerat og vagten

· Gæster af modsatte køn er velkommen på fællesområder.

· Weekenderne: Ok, med besøg og evt. en overnattende gæst på eget værelse, efter aftale med værelseskammerat og vagt. Gæster af andet køn kan overnatte, hvis en aftale kan arrangeres med én anden weekendelev.

3.09 Gymnastikopvisning

Formål: At give eleverne en fælles idræts oplevelse, hvor de oplever at være en vigtig del af helheden.

Indhold: Alle elever deltager i gymnastikopvisninger 5-7 gange om året. Opvisningen består af fællesserier, pige- og drengeserie, spring og rytmiske serier fra valgholdene i spring og rytmisk gymnastik.

3.10 Idrætsdag.

Formål: At eleven ser sig selv som elev på Nr. Nissum Efterskole, men også som en del af hele efterskoleverdenen. At eleven oplever glæde ved at dyrke idræt og at han mærker et specielt slægtskab med vore samarbejdsskoler.

Indhold:

I foråret mellem skriftlig og mundtlig prøve mødes Nr. Nissum Efterskole, Rydhave Slots Ungdomsskole, Søndbjerg Ungdomsskole og Hardsyssel Efterskole hvert år til en Idrætsdag. Skolerne arrangerer på skift idrætsdagen, så alle elever kommer i aktivitet mindst to gange i løbet af dagen. Aktiviteterne er idrætslige men den enkelte skole har frie hænder til at planlægge dagen og aktiviteterne på deres måde. Typisk sluttes der af med en form for stafet hvor alle er samlet og hepper.

3.11
Grand Prix. Under udarbejdelse.
3.12 Arrangementer ved skoleråd.

Formål: Demokrati og medbestemmelse.

At skabe glæde og give plads til det skæve og skøre. At slippe kreativiteten løs.

Mål:

At skolerådet aktivt tager ansvar for det sociale liv på Nørre Nissum Efterskole. Det er skolerådets mål at skabe gode oplevelser. Oplevelser, der både styrker fællesskabet og giver plads til, at den enkelte har mulighed for at træde i karakter og bidrage med sit

Indhold: Fester: Høstfest, halloween , bryllupsfest, fastelavnsfest osv. arrangementer som skøjtetur, koncerter, venneweekend osv. Ansvaret for de enkelte arrangementer uddelegeres på forskellige klasser.

Evaluering: De enkelte tiltag evalueres løbende på skolerådsmøder.

3.13 Bedsteforældredag (under udarbejdelse)
4.00: Introdage

Formål: Formålet er at få startet det nye skoleår på bedste måde.; at få introduceret eleverne til efterskoletilværelsen, til de nye kammerater og lærere, til faciliteterne og til lokalområdet.

Indhold: Introdagene fordeler sig over de første to dage af skoleåret og byder dels på dage med almindeligt skema og på dage, hvor det almindelige skema er afløst af et alternativt skema.  F.eks. et løb i lokalområdet, en fælles udflugt eller overnatning i skolens have.

Der arbejdes ud fra en progression for eleverne med rumbo, gang, klasse og dernæst klasse og årgang.  Programmet skal planlægges så alle kan deltage og har mulighed for at deltage.  

Desuden byder introdagene på forskellige obligatoriske arrangementer om aftnerne. Det kan være folkedans, Hockey turneringer eller fælles lejrbål.

Evaluering: Introdagene evalueres mundtligt med de enkelte klasser på et klassemøde.

4.01: Efterskolernes dag
Den sidste søndag i september er der åbent hus på NNE fra kl. 13.00 til 17.00. Arrangementet er en del af den landsdækkende "Efterskolernes dag", hvor alle efterskoler i Danmark åbner dørene for interesserede.
Formål: At øge kendskabet til og gøre opmærksomme på efterskolens kvaliteter og samlede tilbud. 

Indhold: Rundvisning ved tidligere elever og en lærer i de forskellige faglokaler og værksteder. Skolens elever ”levendegør” skolens daglige liv med aktiviteter i svømmehal, hal, hjemkundskabslokale og værksteder. På rundvisningen møder gæsterne skolens lærere, som fortæller om skolens værdigrundlag, daglige liv og valgfag. 

Musikværksted 1 og 2 og rytmisk gymnastik optræder 4 gange i løbet af eftermiddagen, og vi byder også på en kop kaffe i skolens spisesal.

Kontoret er åbent for spørgsmål omkring økonomi og evt. tilmelding / ventelister. 

4.02: Fagdage

Formål: Formålet med fagdagene er, at elever og lærere får mulighed for at fordybe sig i et enkelt fag eller emne på tværs af klasser og fag og i større blokke. Der henvises til målene for de enkelte fag.

Indhold: Fagdage er dage, hvor det obligatoriske skema brydes op så de enkelte fag har flere sammenhængende timer eventuelt parallelt med andre klasser. Det er dage, som også giver større mulighed for at lave ture ud af huset.

Evaluering: Der foretages ved skoleårets slutning en mundtlig evaluering med eleverne.

4.04 Idrætsdag.

Formål: At eleven ser sig selv som elev på Nr. Nissum Efterskole, men også som en del af hele efterskoleverdenen. At eleven oplever glæde ved at dyrke idræt og at han mærker et specielt slægtskab med vore samarbejdsskoler.

Indhold: I foråret mellem skriftlig og mundtlig prøve mødes Nr. Nissum Efterskole, Rydhave Slots Ungdomsskole, Søndbjerg Ungdomsskole og Lyngs Idrætsefterskole hvert år til en Idrætsdag. Skolerne arrangerer på skift idrætsdagen, så alle elever kommer i aktivitet mindst en gang i løbet af dagen. Aktiviteterne er idrætslige men den enkelte skole har frie hænder til at planlægge dagen og aktiviteterne på deres måde. Typisk sluttes der af med en form for stafet hvor alle er samlet og hepper.

4.05 Brobygning 10. klasse.
Formål: At ungdomsuddannelserne præsenterer sig for eleverne, så de ved, hvad de forskellige skoler og skolernes tilbud dækker. At eleverne efter et besøg på stedet kvalificeret kan vælge til eller fra.   

Indhold: Eleverne vælger ungdomsuddannelse ud fra et oplæg af skolevejlederen og egne interesser. Herefter fordeles eleverne så vidt muligt efter deres prioriteter. Besøgene har en varighed fra en til to dage.

Eleven følger den valgte skoles dagligdag enten i klasser på stedet eller klasser, der er sammensat fra andre besøgende folkeskole- og efterskoleklasser.

Evaluering: Der evalueres mdt med den skolevejleder, som senere på året har eleven til individuel samtale.

4.06 Praktik fra seminariet – Teaching Lab.
Formål: At tage del og ansvar for uddannelse af nye lærer

At have et samarbejde med lærerseminarier og derigennem få ny inspiration og efteruddannelse. At give de studerende mulighed for at beskæftige sig   - praktisk og/ eller teoretisk  med flere områder af lærergerningen, og at gøre erfaringer med efterskoleformen.

Indhold: Hvilke fag, klasser og perioder de studerende skal undervise i, aftales mellem skole og de studerende. Den studerende går ind og varetager/overtager undervisning og undervisningsopgaver i praktikperioden og tager del i øvrige efterskoleopgaver.

Evaluering

Evalueringen foregår mellem praktiklærere og de studerende gennem vejledning og supervision.

4.07: Projektopgaven i 9. klasse og den obligatorisk selvvalgte opgave i 10. klasse
Projektopgaven 9. årgang.
Formål: Det er formålet med projektopgaven, at eleverne udvikler deres evne til at planlægge og gennemføre en projektorienteret arbejdsproces. De skal kunne fordybe sig i et emne og også bevare overblikket. De skal kunne indgå i et samarbejde og til slut formidle resultatet på en relevant måde. Målet er at vore elever på 9. klassetrin udarbejder en projektopgave som beskrevet i bekendtgørelse om projektopgaven i folkeskolens 9. klasse.
Indhold: Der vælges et fælles overordnet emne for hele årgangen. Eksempler på emner: Verden omkring os, Med andre briller, Det gode liv. Eleven vælger et delemne, evt. sammen med sin makker/gruppe.  Opgaven skal indeholde en del samfundsfag og historie.

Evaluering
Opgaven bedømmes med en skriftlig vurdering til hver elev og med en karakter, hvis elev ønsker det.
Den selvvalgte opgave 10. årgang.
Formål: Formålet med den selvvalgte opgave er, at eleverne arbejder selvstændigt med et emne i tilknytning til deres uddannelsesplan, og at de får mulighed for under vejledning at forbedre deres arbejdsmetoder, når de planlægger og gennemfører en større selvstændig opgave. Målet er at vores elever på 10. klassetrin udarbejder en selvvalgt opgave som beskrevet i bekendtgørelse.
Indhold: Eleven vælger selv, i samråd med sin vejleder, hvilket emne han/hun arbejder med. Emnet skal være relevant i forhold til elevens uddannelsesplan. 

Evaluering:
Opgaven bedømmes med en skriftlig vurdering og med en karakter, hvis elev ønsker det.

4.08: Studietur – Norge.

Formål:

At eleverne oplever en anden kultur og historie. 

mindst en udenlands tur hvert skoleår som en integreret del af deres efterskoleophold.

Mål: 

At eleverne oplever glæden ved at rejse, at opleve noget nyt og anderledes. Vi ønsker at give de elever der går på skolen i mere end et år mulighed for at opleve flere turformer, så derfor veksler vi hvert år mellem det vi betegner som en ”kulturtur” og det vi kalder en ”vinterlejrskole”.  

Indhold:

(forberedelsen til turene er indarbejdet i forskellige fag forud for turene).

Kultur-turene

· Turen placeres i september, så den kan bruges som en slags forlængelse af introforløbet.

· Eleverne deles op i to grupper, hvor alle 10. klasserne rejser sammen, mens 8. og 9. klasse rejser eller evt. delt.

· Mulighed for før- og efterbehandling gennem skolens undervisning. F. eks med inddragelse af arbejdsforhold, uddannelsessystem, politik, etc.

· Mødet med kultur, natur og mennesker, der er væsentligforskellige fra Danmark.

· Oplevelsen af at ha’ ”været der”, ”stået der”. Lige der hvor det skete. Det vi kalder historiens vingesus. Åbne øjnene for verden.

· Sproget

Vinterlejrskolen

· En fællestur placeret i januar/februar.

· Fælles indkvartering med mulighed for at alle kan samles i et lokale.

· Oplevelser i og med fjeldet sat i højsædet.

· Aktiviteterne er primært skiløb, men med mulighed for f.eks. snehulebygning/overnatning, isfiskeri, etc.

· Dagaktiviterne tilrettelægges således, at eleverne får nye og gerne grænseoverskridende oplevelser.

· Mulighed for før- og efterbehandling gennem skolens undervisning. F.eks.med inddragelse af de historiske/kulturelle relationer til Norge, sproget, etc.

· Mødet med lokal kultur/historie. F.eks. via fortælling/beretning.

4.09: Terminsprøver.

Formål: Formålet med terminsprøver er, at de boglige prøveforberedende fag får sammenhængende tid til at eleverne afprøver de forhold som udspiller sig, når de skriftlige prøver senere på skoleåret gennemføres. Terminsprøverne afvikles i overensstemmelse med prøvecirkulærets bestemmelse for afviklingen af de skriftlige prøver.

Indhold: Eleverne får tildelt opgaver, som er på niveau med opgaverne til den skriftlige prøve.

Evaluering: Evalueringen foregår efterfølgende på de enkelte hold, og bedømmelsen gives i form af en terminskarakter.

4.13 og 4.14 Prøvefag

Undervisningen i 9 og 10.klasse på Nr. Nissum Efterskole afsluttes med de samme prøver som i folkeskolen.

Det betyder, at alle elever efter 9. klasse skal op til syv afgangsprøver (”FSA-prøver”) – 5 bundne og 2 til udtræk. De 5 bundne afgangsprøver er skriftlig og mundtlig dansk, skriftlig matematik, mundtlig engelsk og mundtlig fysik/kemi. Derudover skal eleven op i et naturfag (digital selvrettende prøve i enten biologi eller geografi) og et humanistisk fag (skriftlig prøve i engelsk, tysk, historie, samfundsfag, eller kristendom). Udover ovennævnte prøver udarbejder eleven på 9. klassetrin en obligatorisk projektopgave, som bedømmes med en skriftlig udtalelse og en karakter.

Efter 10. klasse skal eleverne op til folkeskolens 10.-klasse-prøver (”FS10-prøver”). I fagene dansk, matematik, engelsk og tysk er prøven både mundtlig og skriftlig. I faget fysik/kemi er prøven kun mundtlig.  Eleverne kan dog vælge at gentage folkeskolens afgangsprøve i et enkelt eller flere fag. Udover ovennævnte prøver udarbejder eleven på 10. klassetrin en obligatorisk selvvalgt opgave, der tager udgangspunkt i elevens uddannelsesplan og de vejledningsaktiviteter, eleven har deltaget i. Besvarelsen bedømmes med en skriftlig udtalelse og en karakter.

Er der prøve i det fag eleven undervises i forventer vi, at eleven går til prøve.
4.15: Hovedrengøring

Formålet:

Formålet er, at eleverne oplever ansvar og medansvar for at de fysiske rammer syner ordentlige og rene. Desuden at de undervises i hvorledes man anvender rengøringsartikler, hvilke der anvendes til hvad og hvorfor og hvordan en rengøring udføres i praksis.

Indhold

Eleverne deltager to gange om året i hovedrengøring. Lige inden juleferien, for derefter at kunne komme tilbage i det nye år til en hovedrengjort skole og i slutningen af skoleåret, for at kunne aflevere en skole i samme rene stand, som de selv oplevede at modtage den i, da de i sin tid  startede på skolen.

Eleverne opdeles i mindre grupper og tildeles bestemte områder, hvor de undervises i de forskellige rengøringsdiscipliner og udfører opgaven.

Evalueringen vil foregå løbende og produktet vil give naturlige svar.

4.16: Afslutningsugen (under udarbejdelse)
Undervisning uden prøver.

4.20 Klassens time.
Formål: Der tilstræbes, at eleverne her har mulighed for at deltage i et klassedemokrati, hvor den enkelte kan komme til udtryk.    

Indhold: En time på skemaet bruges ugentligt på et klassemøde, hvor klassen i fællesskab med de to klasselærere behandler aktuelle emner, der vedrører den enkelte og klassen. 

Debatterede emner kan medtages til skolens stormøder. (Jf. 2.03)

4.21 Idræt
Formål: At eleverne gennem idrætslige oplevelser og erfaringer, opnår færdigheder og tilegner sig kundskaber, der giver fortsat mulighed for kropslig og almen udvikling.

At give eleverne glæde og fortsat lyst til at arbejde med idræt og derved udvikle interesse for idræt i almindelighed også efter endt skoleophold.

Indhold: Udgangspunktet er at eleverne har idræt 2 timer hver anden uge. Her arbejdes i forhold til rammerne indenfor områderne: opvarmning, grundtræning, boldspil, atletik og evt. svømning I en periode på 4 måneder fra november til marts øver alle elever fællesserie og drenge-/pigeserie i idrætstimerne.

4.23: Fællestimer.

4.24:Fortælling.
Formål og indhold: Fortælling er en del af faget kristendom i 9 årgang, se derfor formålet for faget kristendom.
Indhold: Fortælling er tildelt 6 lektioner fordelt på skoleåret. 2 lærere går sammen om at planlægge og afvikle et forløb over 6 lektioner.og her er det formålet, at eleverne får formidlet kristendom gennem en god ”lytteoplevelse”. 
Evaluering: De i fagene historie og fortælling implicerede lærere evaluerer området ved skoleårets afslutning.

4.25 Sang

Formål: Vi vil gerne at eleverne erfare og oplever en glæde og lyst til at synge, samt udvide deres følsomhed overfor og opmærksomhed for sang, spil og bevægelse. 

Indhold: I sang søger vi mod at engagere eleven med rytmik og bevægelse. Vi synger moderne sange, sanglege, folkedans, afrikanske sange etc. Sange kan blive suppleret med en kulturel fortælling, så eleven opnår en forståelse for musikkens historie, muligheder og betydning.     

4.26 Nyheder.
Formål: At åbne elevernes øjne for, hvad der sker i verden omkring dem og være orienteret om de aktuelle begivenheder. At den viden de får kan bruges i deres dagligdag og i andre undervisningssammenhænge.

Indhold: Hver dag kl 10 mødes alle elever i foredragssalen og overværer en nyhedsudsendelse. 
4.27 Måltider/bordskik/sundhed

Formål: Ernæringsmæssigt opfyldes kravene til kost for unge, aktive mennesker med fart på hverdagen.

Vi vil gerne præge eleverne til nogle gode, alsidige kostvaner, som lever op til de generelle kostråd. Derudover vægter vi den gode oplevelse ved et fælles måltid. 

Indhold: Vi prioriterer det at synge bordvers før og efter middagsmaden, som en del af skolens traditioner og værdigrundlag. 

Under måltiderne samles alle i spisesalen for at spise, udveksle oplevelser og give hinanden beskeder. Derudover erfarer eleverne vigtigheden af at vise hensyn og holde god bordskik.

4.28: Computere.
Formål: At eleverne opnår fortrolighed med at benytte skolens IT-faciliteter på en sikker og forsvarlig måde både i undervisningen og i fritiden.

At eleverne informeres og vejledes i følgende

-Skolens edb udstyr

-Skolens netværk

-Regler og aftaler

-Grundlæggende brug af bl.a. MS Word

-God internetmoral

Indhold: Introduktion til netværket. Hvordan logger man sig på, gemmer dokumenter, vælge printer, slette printerjobs etc.

-Regler og aftaler i forbindelse med brug af skolens    computere, egne computere og internettet

-Brug af digitalt kamera 

-Internet. Søgning/udvælgelse etc.

4.29: Bærbare computere på skolen og i undervisningen.

Formål: Elever gives mulighed for at anvende egne computere i undervisningssammenhænge hvor dette skønnes at være til gavn for den enkelte.

At eleverne opnår en fortrolighed med deres bærbare computer som deres personlige arbejdsredskab.

Indhold:Eleverne får udleveret netværksnøgle og betingelserne i aftalen gennemgås.

4.299 Projekt 10.  (Under udarbejdelse)
Undervisning med prøver:

4.30:Dansk 

Formål:Det er danskundervisningens formål, at eleven: - får kendskab til dansk litteratur og egen kulturbaggrund  
- får lyst til at se, læse og lytte for at opleve og for at tilegne sig viden,  
- oplever glæden ved at spejle sig i eller lade sig flytte af god litteratur.

- får skærpet deres evne til at gennemskue en teksts hensigt

- udvikler sin evne til at udtrykke holdninger, følelser og fantasi på en varieret måde, både mundtligt og skriftligt.  

- lærer at diskutere med gode argumenter

At eleverne opnår skriftlige og mundtlige færdigheder som de beskrives i Fælles Mål, slutmål for faget dansk.(http://www.faellesmaal.uvm.dk/fag/Dansk/slutmaal.html)

Indhold: På 9. årgang er vægten i højere grad på danskfaglige kompetencer. Elevernes grammatiske færdigheder finpudses, deres skriftlige udtryk nuanceres, og deres mundtlige udtryk gøres mere præcist. F.eks. arbejdes der med: emner som identitet, procesorienterede skriveforløb, genrebevidsthed, 

På 10. årgang er der fokus på fagets dannelsesside. Elevernes evne til at se sammenhænge inden for tekster og genrer i danskfaget skærpes. Ligeledes arbejder vi med at se sammenhænge med andre fags problemstillinger og perspektivere til det omgivende samfund.  F.eks. arbejdes der med: emner som : medier i samfundet, metaforens betydning, litteraturhistorie.

Undervisningsmaterialer
Skolens materialesamling i danskfaget er alsidigt og opdateret. Samlingen rummer bl.a. 

Dansk i ottende og Dansk i niende, Ib Kokborg og Poul Rosenberg (Gyldendal)

Litteraturhistorie for folkeskolen, Jørgen Aabenhus (Dansklærerforeningen)

Mediehåndbogen for folkeskolen, Henrik Poulsen (Dansklærerforeningen)

Poesi, Benny Bau & Poul Kragelund (Dansklærerforeningen) 

Digtenes stemmer, En digtantologi for 7. – 10. klasse, Thorkild Borup Jensen (Dansklærerforeningen)

De gale, Kim Fupz Aakeson

Intet, Jane Teller (Dansklærerforeningen)

En landsbydegns dagbog, St. St. Blicher 

Desuden anvendes materialer fra AU, Herning, medierne og internettet.

Evaluering: Der evalueres løbende mundtligt og skriftligt på holdene. I november udarbejdes en evaluering af elevernes udbytte af undervisningen til brug ved forældresamtalen. Der er terminsprøver i november/december. Der bliver givet årskarakterer til elever på 8. klassetrin og elever på 9. og 10. klassetrin tager folkeskolens afgangsprøver.


4.31 Engelsk.
Formål: Engelskundervisningens formål er, at eleverne opnår kommunikative kompetencer inden for det engelske sprog, samt at eleverne opnår en kulturel og samfundsmæssig forståelse for og indsigt i engelsksproglige dele af verdenssamfundet.

Mål: At eleverne styrkes indenfor områderne: lytte, tale og skrive det engelske sprog, samt at de opnår en opmærksomhed omkring deres egen sprogtilegnelse, og dermed bliver i stand til at videreudvikle sig indenfor det engelskfaglige område.

Indhold: Undervisningen foregår på engelsk, og der tilstræbes, at anvende arbejdsformer, der aktiverer eleverne mest mulig i de forskellige discipliner. På 10. klassetrin niveaudeles de tre klasser. 

Undervisningsmaterialer: Der bruges ikke et lærebogssystem, i stedet anvendes udvalgte forlagsproducerede materialer fra eget lærerbibliotek samt Amtscentret for Undervisning. Derudover bruges tidsskrifter, Internet, sangtekster, videoklip, lyd, billeder, samt af læreren og eleverne udarbejdede materialer. 

Evaluering: Der foretages løbende mundtlig evaluering i undervisningen med eleverne, evalueringen af undervisningen foretages i engelsk faggruppen. 

4.33 Tysk. 

Formål: Tyskundervisningens formål er, at eleverne opnår kommunikative kompetencer inden for det tyske sprog, samt at eleverne opnår en kulturel og samfundsmæssig forståelse for og indsigt i tysksproglige dele af verdenssamfundet, i henhold til de formelle lovkrav.

Mål: At eleverne styrkes indenfor områderne: lytte, tale og skrive det tyske sprog, samt at de opnår en opmærksomhed omkring deres egen sprogtilegnelse, og dermed bliver i stand til at videreudvikle sig indenfor det tyskfaglige område.

Indhold: Undervisningen foregår i videst mulige omfang på tysk, og der tilstræbes, at anvende arbejdsformer, der aktiverer eleverne mest mulig i de forskellige discipliner. På 10. klassetrin niveaudeles de tre klasser. 

Undervisningsmaterialer: Der bruges ikke et lærebogssystem, i stedet anvendes udvalgte forlagsproducerede materialer fra eget lærerbibliotek samt Amtscentret for Undervisning. Derudover bruges tidsskrifter, Internet, sangtekster, videoklip, lyd, billeder, samt af læreren og eleverne udarbejdede materialer. 

Evaluering: Der foretages løbende mundtlig evaluering i undervisningen med eleverne, evalueringen af undervisningen foretages i tysk faggruppen. 

4.34 Kristendomskundskab

Formål: Formålet med undervisningen i kristendomskundskab er, at eleverne opnår kundskaber til at forstå den religiøse dimensions betydning for livsopfattelsen hos det enkelte menneske og dets forhold til andre. 

Målet med undervisningen i kristendomskundskab er, at eleverne tilegner sig kundskaber der sætter dem i stand til at reflektere, vurdere og tage stilling til forskellige religiøse og livsfilosofiske emner som beskrevet i fagets faghæfte: ”Fælles mål” fra undervisningsministeriet. Undervisningen skal give mulighed for, at eleverne får grundlag for at tage stilling til menneskelige livsspørgsmål ud fra en kristen tankegang. 

Indhold:  9. klasse: Det Nye Testamentes tilblivelse og indhold gennemarbejdes grundigt. Desuden arbejdes der med punktnedslag i kirkehistorien og hovedreligionerne.

10. klasse: Her arbejdes der med kirkehistorien fra de første menigheder til kristendommens mangeartede udtryksformer i dag. I 10. klasse er der desuden rig mulighed for at gå i dybden med emner af etisk karakter, nyreligiøsitet eller de klassiske religioner.

Derudover arbejdes der løbende med livsfilosofiske og etiske spørgsmål/emner på de forskellige klassetrin i henhold til fagets faghæfte. 

Undervisningsmaterialer

Der bliver ikke undervist i et bestemt materiale på nogle af trinene. Det er op til den enkelte lærer at bedømme, hvad hun/han finder bedst egnet til undervisningen i de forskellige emner.

Evaluering

Der bliver løbende evalueret og i 9. klasse vil året måske afsluttes med en afgangsprøve.

4.35 Historie.
Da faget historie fra skoleåret 2006 – 07 er blevet et skriftligt prøvefag (afgøres ved lodtrækning), tilrettelægges undervisningen efter Undervisningsministeriets målformulering og retningslinier.

Indhold: 9. klasserne undervises 1 lektion pr uge, hvor hovedvægten er lagt på samfundsforhold og begivenheder i det 20. århundrede. Undervisningen i klasserne relaterer til den nye historiekanon.

Undervisningsmaterialer:

Bøger, film, kopiark og artikler samt IT-baseret informationssøgning mm.

Evaluering:

Samtaler, elevfremlæggelser, tests mv. i løbet af skoleåret.

4.36: Samfundsfag  (under udarbejdelse).
4.37 matematik

Formål: At eleverne bliver i stand til at forstå og anvende matematik i sammenhænge, der vedrører dagligliv, samfundsliv og naturforhold. Analyse og argumentation skal indgå i arbejdet med emner og problemstillinger.

Undervisningen skal lede frem mod, at eleverne har tilegnet sig kundskaber og færdigheder som de beskrives i fælles mål for matematik. (http://www.faellesmaal.uvm.dk/fag/Matematik/slutmaal.html)

Indhold: Arbejde med tal og algebra.

Arbejde med geometri.

Matematik i anvendelse.

Kommunikation og problemløsning.

På 10. klassetrin niveaudeles de tre klasser.

Evaluering: Der evalueres løbende både mundtligt og skriftligt. 

4.38: Geografi.

Formål: At eleverne tilegner sig viden om, og forståelse af de naturgivne og kulturskabte forudsætninger for levevilkår i Danmark og i andre lande, samt samfundenes udnyttelse af naturgrundlag og ressourcer.

Se fælles mål for faget geografi på: www.faellesmaal.uvm.dk/fag/Geografi/trinmaal_synoptisk.html
Se dels ovenfor, dels er det vores mål at eleverne oplever geografi som et brugbart fag til forståelse af sammenhænge, både med hensyn til vore egne og andres livsvilkår, men også som et skelet til forståelse af den geopolitiske nyhedsstrøm.

Indhold: Vi arbejder først med de store linier, jorden i forhold til solen og resten af vort solsystem, afstande og masse, sammenhæng mellem jordens hældning og årstider, lys og mørke.

Derefter arbejder vi indad mod jordens atmosfære, vinde, vejr, nedbør og klima, inden vi arbejder videre med jordens kontinentalplader, jordskælv og vulkaner.

Derefter udvælger vi forskellige relevante emner, som har stor overførselsværdi for forståelsen af livsvilkårene i andre dele af verden.

Undervisningsmaterialer:

Vi bruger geografisystemet: Geotoper 2 og Geotoper 3 med tilhørende arbejdshæfter, samt Geografi 8 med tilhørende arbejdshæfte, alle udgivet på Geografforlaget. Desuden bruges skoleatlas.

Evaluering: I folkeskoleloven § 13 stk. 2. står der følgende: ”Som led i undervisningen skal der løbende foretages evaluering af elevernes udbytte. Evalueringen skal danne grundlag for vejledning af den enkelte elev og for undervisningens videre planlægning”.

Dette vil vi praktisere ved at lave små prøver og test i det gennemgåede stof.

Deltagere:

Faget er skemalagt med 2 ugentlige timer i 8. klasse og en i 9. klasse.

Der er en lærer pr. klasse, - ca. 20 elever.

4.39 Biologi

Formål: Undervisningen i faget Biologi er rettet mod elevens opmærksomhed på, forståelse for og indsigt i biologiske sagsområder. Herunder regnes evnen til at forholde sig fagligt og etisk til fagets grundproblematikker.

Mål: At eleverne tilegner sig fagets grundlæggende færdigheder og kundskaber, samt opnår følsomhed overfor og interesse for at beskæftige sig med biologiske emner i et personligt og samfundsmæssigt perspektiv, - dette med afsæt i både følelse og fornuft.

Indhold: Undervisningen er normeret til èn lektion/uge for 9. klassetrin og to lektioner/uge for 8. klassetrin. Heri søges både fagligheden og det dannende aspekt dækket. Der afsættes tid til forsøg, etiske og faglige diskussioner, samt ture ud i felten og samfundet. Der lægges særlig vægt på overførselsværdien mellem det boglige og virkeligheden. Biologi kan udtrækkes til eksamen i 9. klasse. Derfor følges her læseplanen for Folkeskolens Afgangsprøve (FSA). 

Undervisningsmaterialer: Der følges ikke et enkelt lærebogssystem. I stedet hentes stoffet til hvert sagsområde fra HF/gymnasie-materiale, flere lærebøger for 7., 8. og 9. klassetrin, samt nyhedsmedier og internettet. Desuden gøres brug af skolens frodige park og lokalmiljøet, der i sig selv udgør et rigt og varieret undervisningsmateriale og tilbyder sig som alternativt klasseværelse.

4.40 Fysik/kemi

Faget Fysik/kemi er obligatorisk i 8. og 9. klasse, og et tilbudsfag i 10. klasse.

Formål: At eleven tilegner sig viden og indsigt om fysiske og kemiske forhold. Eleven skal udvikle naturvidenskabelige arbejdsmetoder og udtryksformer, så de øger deres viden om, og forståelse af den verden, de selv er en del af.

- er, at stimulere og videreudvikle elevens interesse og nysgerrighed over for naturfænomener, naturvidenskab og teknik, for at udvikle erkendelse, fantasi og lyst til at lære. Eleven bør få tillid til egne muligheder for at forholde sig til samfundsproblemer med naturvidenskabeligt indhold.

- er, at give eleven et grundlag for, at få indflydelse på og medansvar for vores brug af naturressourcer og teknik lokalt og globalt.

Indhold: Fagets indhold er samlet i 4 centrale kundskabs- og færdighedsområder:


Fysikkens og kemiens verden


Udvikling i naturvidenskabelig erkendelse


Anvendelse af fysik og kemi i hverdag og samfund


Arbejdsmåder og tankegange

Undervisningen bygger bl.a. på de kundskaber og færdigheder, som eleven har erhvervet sig tidligere i skoleforløbet i natur/teknik. I fysik/kemi beskæftiger eleven sig med fænomener i naturen, i hverdagen, i samfundet og i teknikken, som kan beskrives vha. fysiske og kemiske begreber. Samspillet mellem teori, observationer, undersøgelser og eksperimenter vægtes højt. 

Som eksempel på emner, temaer, områder eller begreber, som eleverne kan møde i forløbet fra 8.-10. klasse kan nævnes:

lufttryk, elektricitet, el-produktion, syrer og baser, salte, neutralisation, husholdningskemikalier, Grundstoffernes Periodiske System, energi, kredsløb i naturen, drivhuseffekt, ioniserende stråling, magnetisme osv. osv.

(der er mange, mange flere – her er kun nævnt et lille tilfældigt udpluk!) 

Undervisningsmaterialer:
Bøger, artikler, forsøgsudstyr, verden omkring eleverne med alle dens kemikalier og fænomener, IT-baseret informationssøgning m.m.

Evaluering

Samtaler, elevfremlæggelser, fysikrapporter, tests og prøver i løbet af skoleåret.

Efter 9. og 10. klasse afsluttes skoleåret med folkeskolen prøver.

4.41: Tysk – valgfag.
10.1 OG 10.2 Tysk har mundtlige prøver.

10.3 tysk går til en skriftlig prøve, som vi selv udarbejder.

Valgfag.
4.50. Global Teenager/ International rejselinje
Formål: At uddanne en gruppe elever til at være internationalt orienteret og globalt ansvarlige unge mennekser, der med baggrund i et kristens menneskesyn tager ansvar for den verden, vi lever i og får en oplevelse af, at de kan gøre en forskel.
Vi vægter desuden kulturmøde og religionsdialog højt og har fokus på det fordomsfrie møde mellem mennesker.
Indhold: Projektet er i samarbejde med Folkekirkens Nødhjælp og KFUM og KFUK og består blandt andet af 3 lektioner ugentlig undervisning omkring religion, politik, fundraising og samfundsforhold. Der afsluttes med efterbehandling af rejsen til Palæstina. (for nærmere beskrivelse, se hjemmesiden under Global Teenager).


4.51: Hjemkundskab

Formål: Formålet med faget er, at eleverne tilegner sig kundskaber og færdigheder i almindelig madlavning,
samt at de gennem arbejdet får respekt for og mod på at tage ansvar for den virksomhed, der finder sted i hjemmet. Det er også intentionen, at eleverne får øjnene op for, at de valg, der ligger i forbindelse med indkøb og tilberedning af råvare, har betydning for sundhed og livskvalitet.

· at eleverne får kendskab til forskellige former for tilberedning af sunde og ernæringsrigtige fødevarer

· at eleverne lærer at planlægge tilberedningen af dagens måltid, så man kan samles om måltidet til aftalt tid

· at eleverne får viden om de forskellige årstiders muligheder i forbindelse med madlavning

· at eleverne får en viden om god køkkenhygiejne

Indhold:
Undervisningen i hjemkundskab strækker sig over et halvt år og udgør her 4 ugentlige, sammenhængende lektioner.

Undervisningen foregår i grupper, hvor hver gruppe aftaler indbyrdes, hvordan opgaverne fordeles mellem dem. Undervisningen består hovedsageligt af tilberedning af hoved- og bi-retter, ligesom eleverne har til opgave at holde orden i og rengøre deres køkkener. Der laves et varieret udbud af retter, så eleverne både prøver at lave mad til hverdag og fest.

Eleverne kan også komme til selv at bestemme opskrifter og lave indkøbslister.

Evaluering:
Der foretages løbende en mundtlig evaluering af faget. Evalueringen foretages af deltagerne og læreren.

4.52: KREA
4.53 Glas

Formål: Formålet med faget er at eleverne tilegner sig viden og opøver færdigheder indenfor forskellige områder af glasarbejde. 

At eleverne oplever en glæde ved at udtrykke sig kreativt gennem de forskellige materialer og teknikker, de bliver præsenteret for i faget. At eleverne og afprøver egne ideer på området og bliver i stand til at udvikle hensigtsmæssige arbejdsgange i forhold til planlægning og gennemførsel af en ide.

Indhold: Eleverne arbejder med at skære, dekorere, brænde og montere glas med forskellige teknikker, der egner sig, når de laver figurer, skulpturer, billeder, fade og meget andet. 

Evaluering: 
Der evalueres mundtligt med holdet på både ide, arbejdsgang, montering og udstilling af elevernes arbejder. 

4.54 Billedværksted

Formål: Formålet med faget billedværksted er at give eleverne mulighed for at udtrykke sider af deres personlighed igennem en kreativ proces og at få skærpet deres sans for billedverdenen, som de møder den i kunstneriske udtryk op igennem historien.

Mål: Målet nås primært ved at lade eleverne selv arbejde med forskellige udtryksformer og i forskellige materialer.

Indhold: Der finder en formel undervisning sted i forbindelse med brugen af bestemte materialer og teknikker, og ligeledes er der en indføring i bestemte kunstretninger og perioder og en analyse af børns tegneudvikling.

Områder og teknikker, der arbejdes med, er primært akvarel, akryl, skitser, perspektiv, croquis, collage, farvelære, grafik og skulptur.

Omfanget er to sammenhængende lektioner i normal ugerne, og vi indretter teknikkerne efter årstiden – ude og inde, lys og mørke!       

4.56. NNE-produktion.

4.57 Guitar – begynder
Formål: At tilbyde grundlæggende musikundervisning på et instrument præget af brugervenlighed og tilgængelighed, samt med mulighed for akkompagnatørrolle i mange sammenhænge. At styrke elevens glæde ved musik, samt brugen af denne i en personlig og social sammenhæng.

Mål: At eleven får grundlæggende indsigt i brugen af instrumentet, musikkens opbygning og indhold, samt får oplevelsen af at fremføre musik i forskellige genrer og sammenhænge.

Indhold: Undervisningen foregår i hold. Der tages afsæt i opbygningen af et grundlæggende håndværk på instrumentet. Herunder: Instrumentkendskab, melodispil, spil efter noder, tabulatur, akkorder og gehør. Der indgår desuden basal musikteori, såsom taktlære, skalaer, akkordopbygning m.m. Alle deltagere skal i løbet af året fremføre og/eller akkompagnere et stykke musik (fx i forbindelse med café-aftener eller andagt) som et led i den musikalske oplevelse.

Undervisningsmaterialer: Som hovedregel fremstiller læreren selv sit materiale og tilpasser det til holdets behov. Derudover lånes der fra nodebøger, internet og anerkendte lærebøger.

Evaluering: Der foretages løbende evaluering med holdet. Eleven fremfører et værk i løbet af året (jvf Indhold). Derudover bruges tegn på, at eleven selv bliver opsøgende og musikalsk aktiv i skolens fritid som referenceramme.

4.58 Guitar – fortsætter
Formål: At tilbyde videregående undervisning på et instrument præget af brugervenlighed og tilgængelighed, samt med mulighed for akkompagnatørrolle i mange sammenhænge. At styrke elevens glæde ved musik, samt brugen af denne i en personlig og social sammenhæng.

Mål: At bygge videre på en grundlæggende kendskab til håndværket, samt skabe grobund for elevens egen videreudvikling på instrumentet. 

Indhold: Undervisningen foregår i hold. De basale færdigheder, i forhold til musik som helhed og guitaren som instrument, videreudvikles. Akkordrepertoiret udvides, og der sættes fokus på indsigten i et musikstykkes opbygning på det melodiske, harmoniske og rytmiske område, samt de håndværksmæssige og kunstneriske muligheder i denne forbindelse. Der arbejdes med akkompagnatørrollen og egentlig ”brugsguitar”. Dvs at eleven i løbet af året, under vejledning fra læreren, skal arbejde selvstændigt med en vokalist og akkompagnere denne til et musikstykke.

Undervisningsmateriale: Som hovedregel fremstiller læreren selv sit materiale og tilpasser det til holdets behov. Derudover lånes der fra nodebøger, internet og anerkendte lærebøger.

Evaluering: Der foretages løbende evaluering med holdet. Eleven fremfører et værk i løbet af året (jvf Indhold). Derudover bruges tegn på, at eleven selv bliver opsøgende og musikalsk aktiv i skolens fritid som referenceramme.

4.59 Musikværksted.
Formål: At tilbyde rytmisk sammenspil som led i den æstetiske, motoriske, intellektuelle og sociale udvikling, trivsel og dannelse, samt skabe rammer for elevens musikalske vækst og livslange musikudøvelse.

Mål: At eleven tilegner sig indsigt i sammenspillet som musikalsk disciplin og får et udgangspunkt for at færdes aktivt i sammenspillets arbejdsprocesser. 

Indhold: Der tages hovedsageligt udgangspunkt i, af musiklæreren, forestillede og tilrettelagte musikalske arrangementer. Musikalsk reproduktion danner udgangspunkt. I den videre proces bygges der på de, af Frede V. Nielsen beskrevne, fem hovedaktivitetsformer indenfor musikfaget, hvor ”reproduktion” er første aktivitetsform. De øvrige er:

Produktion: At skabe, komponere, arrangere og improvisere.

Perception: At modtage lytteindtryk og umiddelbart forarbejde disse med mening for øje.

Interpretation: At analysere og fortolke, samt udtrykke forståelse herfor.

Refleksion: At overveje, undersøge og perspektivere musik i historisk, social og psykologisk sammenhæng.

Undervisningsmateriale: Transskriptioner af kendte numre foretaget af læreren eller hentet fra forlagsbøger og internettet. Skolens musikudrustning i form af instrumenter og lydanlæg.

Evaluering: Foregår hovedsageligt i et samtaleforum, samt i form af respons fra lærer og elever. Derudover optræder eleverne ved flere lejligheder. Bl.a. til ”Efterskolernes dag”, Grand Prix og på café-aftener.

4.60: Rytmisk korsang.
Formål: At fremme sanglæden og oplevelksen hos eleverne.

Indhold:  Koret udbydes op til forskellige arrangementer og der øves efter aftale.
4.63 Motor/metal-værksted                                                                  

Et valgfag, hvor eleverne fra alle tre årgange kan deltage:

2 lektioner om ugen i et halvt år

2 lektioner om ugen i et helt år

4 lektioner om ugen i et helt år

Formålet: med faget er, at eleverne tilegner sig indsigt og færdigheder, så de får glæden ved at udføre praktisk arbejde med teknikker inden for smedens- og mekanikkens arbejdsområde.

Da elevernes tilgang til faget er vidt forskellige – nogle har altid ”rodet med gamle knallerter”, og andre har sjældent haft et stykke værktøj i hånden – er det et mål i sig selv at tage udgangspunkt i den enkeltes forudsætninger, og derfra lade eleven få udfordringer, der flytter ham/hende fagligt.

Indhold: Reparation, justering og vedligeholdelse af forskellige (mindre) maskiner og køretøjer med forbrændingsmotorer. Teoretisk og praktisk gennemgang af funktionerne i to- og firetaktsmotorer.

Fremstilling af forskellige produkter inden for metalfaget, f.eks. brugsgenstande, redskaber og vogne.

Afhængigt af opgaven, bliver der blandt andet givet undervisning i svejsning, metaldrejning samt brug af håndværktøj og måleudstyr. Materialeberegning, dimensionering og teknisk tegning indgår også i faget.

.

Evaluering: Elev og lærer samtaler undervejs om processen, det faglige niveau, behov for vejledning og det endelige resultat set i forhold til elevens formåen og engagement.

Evaluering: Eleverne udarbejder en rapport efter hvert endt hovedfelt indenfor faget. (Økologi, genetik/arvelighed, sundhed/fysiologi, osv.) 

Deltagere: Samtlige elever i 8. og 9. klasse.

4.65: Praktisk arbejde.

4.67: Raku Brænding

4.68 Friluftsliv

Formål: Formålet med friluftsliv er, at give eleverne udfordringer og oplevelser i naturen. 

Undervisningen skal styrke elevernes forståelse for, hvordan naturen kan optræde som med- og modspiller i forskellige sammenhænge. Samtidig skal eleverne erkende egen styrke i forhold til naturen og til samarbejdet i grupper af forskellig størrelse.

Indhold: Undervisningen skal give den enkelte elev mulighed for at tilegne sig færdigheder og kundskaber i og om naturen. Eleverne lærer at bruge naturen som legeplads gennem aktiviteter og oplevelser, der udfordrer og samtidig præsenterer naturen med dens muligheder og begrænsninger på forskellig vis.

Af mulige aktiviteter kan nævnes: kanotur, overnatning i shelter, lave mad over bål, træklatring, pionering, orienteringsløb med kort og kompas og svampetur.
Friluftslive tilbydes som en weekendaktivitet.
4.69:Badtminton +, alm. badtminton.

I badminton starter vi med at arbejde med grundslagene, clear, lang singleserv, drop, lob og smash, og sideløbende med dette arbejder vi med at indlære det rigtige benarbejde på banen. 

Efterhånden som grundslag og benarbejde bliver bedre, udvider vi repertoiret for den enkelte så der hele tiden er udfordringer.

I løbet af skoleåret arrangerer vi både interne turneringer, og deltager også i et vist omfang i eksterne stævner. Alle kan være med, og vil få undervisning på det niveau de befinder sig.

Badminton er et halvårs valgfag med 2 ugentlige timer.

Badminton +
I badminton plus forudsætter vi at du har spillet badminton før. Her arbejder vi videre med at udvikle slagene, specielt baghånd og netspil, og sætter focus på teknik, taktik, løbebaner.

Der vil i forbindelse med badminton plus blive mulighed for at deltage i flere stævner i løbet af året.

Badminton plus er et helårsfag med 2 ugentlige timer.   

 4.70: Fodbold  + alm. fodbold.
4.71 Håndbold +og Håndbold

Håndbold +
Formål: At gøre den dygtige håndboldspiller teknisk og taktisk dygtigere og fysisk stærkere.

Indhold:I Håndbold Plus arbejdes der videre med de grundlæggende færdigheder eleven allerede har fra tidligere træning i håndbold. Der lægges vægt på teknik som forskellige skud,  afleveringer, finter og screeninger. Taktisk arbejdes med indløb, overgange og forskellige angrebsåbninger.  Derudover kommer vi ind på styrke-, hurtigheds- og konditionstræning samt skadesforebyggende træning.
4.72 Rytmisk gymnastik

Formål: At give eleverne oplevelser og udfordringer indenfor rytmisk gymnastik.

Indhold: Rytmisk gymnastik lægges vægt på grundtræning og koordination, afsæt, styrke, bevægelighed og udtryk/personlig stil. Fordybelse i bevægelser, arbejdet med at have en kropsbevidsthed er i fokus. Bevægelse indenfor brede rammer og udfordringer i forskellige genrer og på forskellige niveauer er også en del af det, der arbejdes med i rytmisk gymnastik. 

Rytmisk gymnastik deltager i den fælles gymnastikopvisning.

4.73 Spring

Mål

At udvikle den enkelte elevs springfærdigheder.

Indhold

I spring arbejdes med grundspring og teknik. Der lægges vægt på indøvelsen af det enkelte spring, eller dele deraf gennem mange forskellige hjælpeopstillinger.

Springholdet deltager i den fælles gymnastikopvisning.

4.75: Boldspil i vand + undervandstugby.
Boldspil i vand er et helt nyt koncept, opfundet på Nørre Nissum Efterskole, hvor vi henvender os til elever der er glade for både bold og vand.

De 4 boldspil er :

1. Vandpolo, som ligner håndbold en del, med et mål i hver ende af bassinet. Spillet er sjovt, 

teknisk og konditionskrævende.

2. Undervandsrugby, som spilles med en tung bold der skal placeres i en stålkurv 

på bunden af den dybe del af bassinet. Her gælder det om at kunne holde vejret i lang tid, 

mens man kæmper på bunden af bassinet.

3. Vand Basket, er som basketball på land, men krævende fordi det foregår på dybt vand.

4. Vand Volley, spiller vi i den lave ende hvor man kan bunde, det kan spilles både med en 

badebold og en tungere bold. Det er sjovt og kræver ikke så meget kondition.

Boldspil i vand er et helårsfag med 2 ugentlige timer.


4.77: Volleyball.

Volleyball er et teknisk betonet spil hvor der ikke er kropskontakt med modstanderne.

Vi arbejder med grundspillet,: baggerslag, fingerslag, serv, smash og blokade, og får det sat sammen med det rigtige benarbejde, så der kommer mange gode, sjove og spændende timer ud af det .

Vi arrangerer kampe mod andre skoler og klubhold, samt deltager i turneringer med andre efterskoler.

Nørre Nissum Efterskole har siden 1995 været vært for Vestjyske mesterskaber i volleyball for efterskoler.

Her er plads til alle der gerne vil lære at spille volleyball, og dem der kan i forvejen.

Volleyball er et helårsfag med 2 ugentlige timer.

4.8 Elever med specielle behov/støtteundervisning. 

Formål: At eleverne forbedrer standpunktet i det fag, de får støtteundervisning i.

At eleverne på tilfredsstillende vis kan deltage i klassens undervisning og evt. ved skoleårets slutning kan gå op til prøve.

Indhold: I støtteundervisning tilbydes den enkelte elev én times undervisning pr uge. Der skal forelægge en udtalelse fra hjemkommunens Pædagogisk Psykologisk Rådgivning (PPR), som tilkendegiver elevens støttebehov. Støtteundervisningskoordinatoren sørger for at samtlige papirer forelægger til tiden til at ansøgningen kan sendes og bevilges i SU-styrelsen. Klasselærer, støttelærer og elev aftaler, hvilken undervisning eleven har behov for. Der vil være mulighed for bl.a. at bruge faget som lektiehjælp.

Evaluering: Der evalueres løbende mdt mellem de samarbejdende parter.

Deltagere:

De af PPR godkendte elever. Kun elever, som tidligere har fået støtteundervisning, kan tildeles støtte. 

Fritiden.

5.00: Pauser:

Mellem lektioner er indlagt pauser af 5-10 min. varighed. Om formiddagen er indlagt én længere pause af 25 min. varighed, hvor eleverne tilbydes formiddagsmad. Ligeledes er der om eftermiddagen indlagt en pause af 20 min. varighed, hvor eleverne tilbydes eftermiddagskaffe.

5.01: Fritimer.

Eleverne har i løbet af ugen på deres skema et antal fritimer, som står til deres egen rådighed. Kan benyttes som studietid, gruppearbejde eller på anden måde egentid.

5.02. Eftermiddage

Eftermiddagene er forbeholdt skolens udbud af valgfag. Hvis ikke eleven har valgfagstimer, betragtes eftermiddagene som fritimer.

5.03. Aften.

Aftenerne på efterskolen er meget varierede. Primært er aftnerne en del af elevernes fritid, hvor eleverne på eget initiativ arrangerer forskellige aktiviteter, klub, sportsturneringer, hygger sig på fællesarealerne eller på værelserne osv.  Ligeledes giver vagtlærerne om aftenen mulighed for forskellige aktiviteter i eksempelvis faglokalerne, eller der trænes håndbold, fodbold, volleyball eller andet i hallen og gives tilbud om en tur i skolens svømmehal.

Nogle gange i løbet af året arrangerer skolen programpunkter som er obligatoriske for eleverne. Eksempelvis kulturarrangementer eller et pludselig natløb!

5.04. Weekends.

Forholdet mellem fælles arrangementer og elevernes fritid, aftales mellem de elever der er på skolen i weekenden og den pågældende vagtlærer.

Se endvidere pkt. 2.41

5.05: Team Vestjylland.







